C 498/46
EL
Επίσημη Εφημερίδα της Ευρωπαϊκής Ένωσης
30.12.2022
12. τονίζει την αποτελεσματικότητα της πολιτικής για τη συνοχή όσον αφορά την αντιμετώπιση της πανδημικής κρίσης COVID-19, κυρίως χάρη στα μέτρα ευελιξίας που εφαρμόστηκαν από τον Απρίλιο του 2020 (τις δύο δέσμες της «πρωτοβουλίας επενδύσεων για την αντιμετώπιση του κορονοϊού»)· 13.
ωστόσο, θεωρεί ότι είναι πρωταρχικής σημασίας να διατηρηθεί το επίκεντρο της πολιτικής συνοχής στην ενίσχυση της εδαφικής, της οικονομικής και της κοινωνικής συνοχής στην Ευρώπη· Ορισμός της έννοιας της «μη υπονόμευσης της συνοχής» 14.
θεωρεί ευκαιρία την εισαγωγή μιας νέας έννοιας στην έκθεση για τη συνοχή, η οποία επιδιώκει να επεκτείνει μια σφαιρική προσέγγιση της πολιτικής για τη συνοχή σε κάθε ευρωπαϊκή δημόσια πολιτική με εδαφικό αντίκτυπο· 15. τονίζει ότι η έννοια αυτή υποστηρίζει πλήρως την πρωτοβουλία της Ευρωπαϊκής Επιτροπής των Περιφερειών για την απόδειξη του ρόλου της οικονομικής, κοινωνικής και εδαφικής συνοχής ως θεμελιώδους αξίας της Ευρωπαϊκής Ένωσης· 16.
θεωρεί ότι η έννοια αυτή ενδέχεται να δώσει τη δυνατότητα σε κάθε ευρωπαϊκή πολιτική να λαμβάνει υπόψη την ποικιλομορφία των συνθηκών που επικρατούν στις διάφορες περιφέρειες της Ευρωπαϊκής Ένωσης, να αυξήσει την αποτελεσματικότητα των εν λόγω πολιτικών και να βελτιώσει την προβολή της δράσης της Ευρωπαϊκής Ένωσης ενώπιον των πολιτών· 17.
ωστόσο, αντιτίθεται στην υπερβολικά περιοριστική ερμηνεία της έννοιας αυτής, σύμφωνα με την οποία η εν λόγω αρχή εφαρμόζεται αποκλειστικά σε επίπεδο επιχειρησιακών προγραμμάτων και ούτε καν σε επίπεδο συμφωνιών εταιρικής σχέσης· τονίζει στην Ευρωπαϊκή Επιτροπή ότι η αρχή αυτή της «μη υπονόμευσης της συνοχής» πρέπει να εφαρμόζεται σε όλες τις ευρωπαϊκές πολιτικές, ώστε να περιορίζονται οι αντίθετες προς τη συνοχή συνέπειες ορισμένων ευρωπαϊκών πολιτικών ή προγραμμάτων· 18.
υποστηρίζει όλως ιδιαιτέρως την ανάγκη ο μηχανισμός ανάκαμψης και ανθεκτικότητας (ΜΑΑ) να στηρίζει τη συνοχή στην Ευρώπη, όπως αναφέρεται στην έκθεση για τη συνοχή· 19.
ζητά από τα κράτη μέλη και την Ευρωπαϊκή Επιτροπή να διασφαλίσουν ότι ο ΜΑΑ και ο πιθανός διάδοχός του να ενσωματώσουν την προσέγγιση της πολιτικής για τη συνοχή που στηρίζεται στην πολυεπίπεδη διακυβέρνηση και τη σύμπραξη· 20.
εξάλλου, τονίζει ότι απαιτείται καλύτερη ευθυγράμμιση και αύξηση των συνεργειών μεταξύ της πολιτικής για τη συνοχή και του προγράμματος «Ορίζων Ευρώπη», ώστε να τονωθεί η καινοτομία σε όλες τις ευρωπαϊκές περιφέρειες, προκειμένου να αναπτυχθούν οι ικανότητες έρευνας και καινοτομίας των περιφερειών, πράγμα που επιτρέπει στην ΕΕ να ανταγωνίζεται σε παγκόσμια κλίμακα επενδύοντας στην περιφερειακή αριστεία και θα μπορούσε να προσφέρει μια λύση στην παγίδα ανάπτυξης των περιφερειών μέσου εισοδήματος· 21. από την άποψη αυτή, υπενθυμίζει ότι για τις περιφέρειες αυτές, που βρίσκονται εγκλωβισμένες στην παγίδα ανάπτυξης των περιφερειών μέσου εισοδήματος, είναι ενδιαφέρον να τους προσφέρεται ειδική συνδρομή, είτε βάσει της υπαγωγής τους στην κατηγορία των περιφερειών μέσου εισοδήματος είτε μέσω διευκόλυνσης της πρόσβασής τους στα μέσα εδαφικής συνεργασίας στον τομέα της καινοτομίας· 22.
ζητά την εδραίωση της προσέγγισης που βασίζεται σε στρατηγικές έξυπνης εξειδίκευσης, προκειμένου να ενισχυθεί η ανταγωνιστικότητα και το οικοσύστημα καινοτομίας, με βάση κατά τόπους προσαρμοσμένες στρατηγικές και ενίσχυση της εδαφικής συνεργασίας· 23. καλεί την Ευρωπαϊκή Επιτροπή να ορίσει την έννοια της «μη υπονόμευσης της συνοχής» και να την αναγάγει σε αυθεντικό μηχανισμό που θα επιτρέπει να αξιολογείται ο αντίκτυπος των ευρωπαϊκών πολιτικών επί της συνοχής στην Ευρώπη· προτείνει να ενταχθεί στον μηχανισμό αυτό η αγροτική θωράκιση, που προβλέπεται στην ανακοίνωση «Ένα μακρόπνοο όραμα για τις αγροτικές περιοχές της ΕΕ», ώστε να λαμβάνονται υπόψη οι ιδιαιτερότητες των περιοχών αυτών· ζητά από την Ευρωπαϊκή Επιτροπή να αναπτύξει ειδικές κατευθυντήριες γραμμές σχετικά με τη συγκεκριμένη οργάνωση της έννοιας αυτής, ακόμη και μέσω νομοθετικής πράξης κατόπιν διαβούλευσης με την Ευρωπαϊκή Επιτροπή των Περιφερειών· Η πολιτική συνοχής στο επίκεντρο μιας μακροπρόθεσμης ευρωπαϊκής στρατηγικής 24.
υπενθυμίζει ότι η πολιτική συνοχής, παρά το γεγονός ότι βρίσκεται στο επίκεντρο της υλοποίησης της Ευρωπαϊκής Πράσινης Συμφωνίας και του ευρωπαϊκού πυλώνα κοινωνικών δικαιωμάτων, δεν αποτελεί μέρος μιας κυριολεκτικά μακροπρόθεσμης ευρωπαϊκής στρατηγικής, σε αντίθεση με την πολιτική συνοχής της περιόδου 2014-2020 που εντασσόταν άμεσα στην υλοποίηση των στόχων της στρατηγικής «Ευρώπη 2020»·